Նկարիչ Նարեկ Ավետիսյանը ցուցահանդեսի ավարտին նվիրված ասուլիսում ընդգծեց, որ ցուցահանդեսը մեծ ժողովրդականություն է վայելել գերմանացի այցելուների շրջանում: «Հետաքրքրությունը մեծ էր, այցելուները շատ էին գալիս: Մարդիկ նաև իրենց տպավորություններն են գրել: Կարծում եմ, որ հատկապես Մինաս Ավետիսյանը գերմանական հասարակության համար բացահայտում էր, որովհետև նրա միջոցով նրանք կարողացան պատկերացում կազմել ԽՍՀՄ տարիներին եղած հայկական արվեստի և ըմբոստ ոգու մասին: Իմ գործերի միջոցով տեսան նաև սերունդների միջև կապը»,- «Արմենպրես»-ի փոխանցմամբ` նշեց Նարեկ Ավետիսյանը: